Altantuya Shaariibuu

Altantuya Shaariibuu (Bahasa Mongolia: Алтантуяа Шаарьбуу; lahir Shaariibuugin Altantuyaa; 6 Mei 1978 - 18 Oktober 2006), merupakan seorang wanita rakyat Mongolia yang menjadi mangsa pembunuhan sama ada dibunuh dengan menggunakan bahan letupan, C4 atau dibunuh dahulu lalu mayatnya telah dihancurkan dengan bahan letupan C4.

Kehidupan awal
Altantuya dilahirkan pada 6 Mei 1978, anak kepada Shaariibuu Setev, seorang profesor psikologi dan ibunya Sh Altantsetseg. Altantuya tinggal dan dibesarkan di St Petersburg, Rusia, sehingga berusia 12 tahun dan mendapat pendidikan di Beijing, China. Beliau fasih berbahasa Mongolia, Inggeris, Rusia, Mandarin dan Perancis.

Altantuya bekerja sebagai guru siswazah dan penterjemah dan jurubahasa di Ulaan Bataar. Beliau juga bekerja dengan beberapa agensi pelancongan dan sebagai model sambilan. Beliau sering ke luar negara selaku model sambilan.

Pembunuhan

Altantuya dipercayai diletupkan dengan C4 di Shah Alam, namun begitu, hasil siasatan lanjut mendapati bahan letupan yang digunakan ialah dari PETN dan RDX bukan C4, sejenis bahan letupan yang biasa digunakan di kuari kuari berdekatan. Selangor. Siasatan awal mendapati Abdul Razak Baginda, Ketua Inspektor Azilah Hadri dan Koperal Sirul Azhar Umar terlibat secara aktif. Mereka daripada Unit Tindakan Khas Kementerian Pertahanan dan penganalisis keselamatan antarabangsa.

Kontroversi

Penafian Najib Razak
Setelah sekian lama kes Altantuya ini berlangsung dan pelbagai khabar angin mengenai penglibatan Datuk Seri Mohd Najib Tun Razak, barulah kes ini dinafikan secara rasmi pada 1 Mei 2008. Semasa dan sebelum pilihan raya 2008, nama beliau diperkatakan oleh pihak pembangkang akan tetapi Timbalan Perdana Menteri Malaysia itu hanya 'mendiamkan' diri sahaja.

Pada 1 Mei 2008, Datuk Seri Mohd Najib Tun Razak melalui setiausaha akhbarnya Datuk Tengku Sariffuddin Tengku Ahmad menafikan sekeras-kerasnya beliau terlibat secara langsung dan tidak langsung dengan kes pembunuhan kejam Altantuya Shaariibuu. Antara kenyataan dan penafian itu termasuklah:
 Tidak pernah mengenali wanita Mongolia itu dan tidak pernah bertemu dengan mangsa terbabit.
 Dakwaan seorang saksi kes Altantuya bahawa Altantuya pernah makan bersama  dengan Razak Baginda dan individu bernama 'Najib Razak' tidak pernah disahkan . Malahan kredibiliti saksi itu juga tidak pernah diteliti oleh pihak penyiasat mahupun pihak mahkamah.
 Konon-kononnya ada sekeping gambar Altantuya  dengan Razak Baginda dan 'Najib Razak' tidak pernah dibuktikan oleh mana-mana pihak termasuk oleh pemimpin utama pembangkang. Hanya wujud gambar rekaan yang terbukti palsu.
 Najib dan isterinya Datin Seri Rosmah Mansor tidak ada kaitan dengan pembunuhan Altantuya.
 Beliau juga tidak pernah menyokong permohonan visa Altantuya untuk datang ke Malaysia.
 Beliau juga menafikan sengaja menghapuskan rekod Jabatan Imigresen Malaysia berhubung kedatangan Altantuya ke Malaysia.
 Semua kenyataan-kenyataan ini merupakan 'hearsay' yang tidak pernah dibuktikan kesahihannya. Malangnya artikel dalam Malaysia Today oleh Raja Petra Kamaruddin menyiarkan kenyataan itu seolah-olah ia adalah fakta sebenar.
 Kes pembunuhan Altantuya tidak bersangkut-paut dengan pembelian kapal selam yang dibeli oleh kerajaan Malaysia. Kementerian Pertahanan Malaysia memang ada membeli kapal selam tersebut tetapi tidak pernah melibatkan wanita bernama Altantuya.
 Namun beberapa individu-individu lain memang beliau kenali dan lantaran itu cuba menahan ditri dan mengelak daripada membuat sebarang kenyataan tentang kes Altantuya. 
 Sebarang kenyataan daripada pihak eksekutif negara pasti mengundang salah faham dan dianggap sebagai mencampuri urusan mahkamah. Sehingga 1 Mei 2008, perbicaraan kes Altantuya masih berlarut-larut kepada isu-isu teknikal.Najib jawab isu Altantuya di blog Petra
 Pada 2011, Raja Petra mendakwa, beliau didesak dan dipengaruhi untuk berbuat demikian oleh beberapa individu yang tidak mahu Datuk Seri Mohd Najib Tun Razak mengambil-alih sebagai Perdana Menteri.PM bersyukur RPK bersihkan namanya, Rosmah.
Pada 9 April 2015, Najib Razak telah ditemu bual khas dan mengulangi penafian tidak mempunyai kaitan dan mengenali Altantuya Shaariibuu.

Siasatan terhadap Raja Petra Kamarudin
Pada 2 Mei 2008, Malaysiakini melaporkan DSP Victor Sanjos daripada bahagian jenayah siber telah menyiasat terhadap Raja Petra Kamaruddin dan beberapa maklumat dalam  komputer beliau. Rumah Raja Petra Kamaruddin terletak di Sungai Buloh, Selangor. Siasatan ini ada kaitan dengan artikel dalam Malaysia Today yang bertajuk “Let’s send the Altantunya murderers to hell” – kes Altantuya.Police after RPK again

Pada Jun 2008, Raja Petra Kamaruddin pernah membuat kenyataan bersumpah di mahkamah tinggi Kuala Lumpur bahawa Datin Seri Rosmah Mansor hadir di tempat pembunuhan tersebut.ROSMAH AT MURDER SCENE, Saturday, 21 June 2008 00:16 Bagaimanapun, beliau mengeluarkan kenyataan yang beliau tidak lagi mempercayai bahawa Datin Seri Rosmah Mansor atau Datuk Seri Najib Tun Razak terbabit dengan pembunuhan tersebut pada tahun 2011.

Siasatan terhadap dua anggota Unit Tindakan Khas (UTK)
Cif Inspektor Azilah dan Koperal Sirul dituduh kerana mempunyai bukti yang banyak berkaitan pembunuhan Altantuya seperti buku nota yang tercatat alamat dan nombor telefon mangsa.

Kes ditutup
Pada 13 Januari 2015, kes pembunuhan kepada dirinya ditamatkan dengan Mahkamah Persekutuan menjatuhkan hukuman mati ke atas dua anggota Unit Tindakan Khas (UTK), Cif Inspektor Azilah bin Hadri dan Koperal Sirul Azhar Umar; kerana didapati bersalah terhadap pembunuhan wanita warga Mongolia, Altantuya Shaariibuu.

Rujukan

Pautan luar
 Penafian oleh Setiausaha Politik Datuk Seri Najib Tun Razak
 "Arms deal link to death of model" daripada TimesOnline

Kategori:Kelahiran 1978
Kategori:Kematian 2006
Kategori:Orang dari Mongolia
Kategori:Peragawati Mongolia
Kategori:Orang yang dibunuh di Malaysia
Kategori:Kes pembunuhan Altantuya Shaariibuu